Miniatuur Walcheren blev oprindeligt indviet af dronning [[Juliana af Nederlandene|Juliana]] 25. juli 1954. Forud for åbningen havde 600 frivillige brugt mere end 90.000 timer på parken med dens modeller, der alle blev opført i [[størrelsesforhold]]et 1:20. I forbindelse med projektet blev der desuden afholdt en konkurrence, hvor førstepladsen gik til en model af Slot ter Hoge fra Middelburg, andenpladsen til kirken i [[Veere]] og trediepladsen til vandtårnet i [[Vlissingen]]. Oprindeligt var det meningen, at parken kun skulle have været åben i tre måneder, men den blev en succes og følgelig permanent. I 1980'erne blev de vedligeholdelseskrævende modeller af træ efterhånden udskiftet med modeller med [[polyester]], der er mere vejrbestandige.<ref>[http://www.minimundi.nl/en/miniature-walcheren-history Miniatuur Walcherens historie] {{Webarchive|url=https://web.archive.org/web/20170627110529/http://www.minimundi.nl/en/miniature-walcheren-history |date=27. juni 2017 }}, Mini Mundi.</ref>
Samfund Kultur Arkitektur Hobby